el el el el el el el el el el el el el el el el el en el el el el it de en el en el el el fr el fr el el en en en el el el el zh el el el el en el el el el el wuu el el en en el el el el el el el el el el el el el el el el el el
Το επίσημο λογότυπο της σειράς
Grant gustin, Candice patton, Danielle panabaker, Tom Cavanagh, Carlos Valdes, Jesse L. Martin, Danielle Nicolet, Hartley Sawyer, Keiynean Lonsdale, Patrick Sanbogui, Rick Consnett, Jessica Parker Keneddy, John Wesley Shipp, Violett Beane, Teddy sears, Tom felton, Victoria Park, Chris Klein, Kim Engelbrecht, Michelle Harrison, Ryan Handley, Tony Todd, Wentworth Miller, Neil Sandilands, Kayla Compton Tobin Bell, Andre Tricoteux, Victor Garber, Robbie Amell, Jessica camacho, shantel VanSanten...
Emily Silver, Brooke Roberts, Dermott Downs,
43 λεπτά ανά επισόδιο
Αρχικά η ιδέα ενός εσωτερικού πιλότου συλλήφθηκε μετά την θετική αντιμετώπιση προς τον Γκάστιν για τις δύο εμφανίσεις του ως Μπάρρυ στην σειρά Arrow που οδήγησε τους παραγωγούς να επιλέξουν την ανάπτυξη ενός πλήρους πιλότου με μεγαλύτερο προϋπολογισμό και να κάνουν πραγματικότητα τον κόσμο τού Μπάρρυ με περισσότερη λεπτομέρεια. Ο Κόλλην Άτγουντ, σχεδιαστής τής στολής και τού Arrow, προσκλήθηκε να σχεδιάσει την στολή τού Flash, η οποία σχεδιάστηκε με βάση τα κόμικ. Η δημιουργική ομάδα ήθελε να είναι σίγουρη ότι ο Flash θα έμοιαζε στον αντίστοιχο χαρακτήρα των κόμικ και δεν θα ήταν μία φτωχή απομίμηση. Η σειρά έκανε κυρίως γυρίσματα στο Βανκούβερ, Βρετανική Κολομβία, στον Καναδά.
Το The Flash έκανε πρεμιέρα στην Βόρεια Αμερική στις 7 Οκτωβρίου τού 2014, και ο πιλότος της έγινε η δεύτερη μεγαλύτερη αριθμητικά πρεμιέρα στην ιστορία τού CW, μετά την σειρά Tα Ημερολόγια ενός Βρικόλακα το 2009. Είχε θετική απόκριση από κριτικούς και κοινό και κέρδισε το βραβείο στα People's Choice Award ως "Αγαπημένη Νέα Δραματική Σειρά" το 2014. Στις 11 Ιανουαρίου του 2015, το CW ανανέωσε τη σειρά για δεύτερο κύκλο,[1] ο οποίος προγραμματίστηκε για τις 6 Οκτωβρίου 2015 και ολοκληρώθηκε στις 24 Μαΐου 2016.[2]. Στις 11 Μαρτίου 2016 το CW ανανέωσε τη σειρά για τρίτη σεζόν. Στις 8 Ιανουαρίου η σειρά ανανεώθηκε για τέταρτο κύκλο επεισοδίων. Στις 2 Απριλίου η σειρά ανανεώθηκε για πέμπτη σεζόν.
Αφού έγινε μάρτυρας τού υπερφυσικού φόνου τής μητέρας του και την εσφαλμένη κατηγορία τού πατέρα του για τον φόνο, ο Μπάρρυ Άλλεν(υποδύεται ο Γκραντ Γκαστιν) τίθεται υπό την κηδεμονία τού Ντετέκτιβ Τζο Γουέστ(υποδύεται ο Τζεσσι Λ. Μαρτιν) και της οικογενείας του. Ο Άλλεν γίνεται ένας πανέξυπνος, μα κοινωνικά άβολος, ερευνητικής τού εγκληματολογικού τού Αστυνομικού Τμήματος τής Πόλης Σέντραλ. Η εμμονή του με το τραγικό παρελθόν του, τον μετατρέπει σε έναν απόκληρο σε σχέση με τους συνομηλίκους του· ερευνά παγωμένες υποθέσεις, παραφυσικά γεγονότα, και όλα τα νέα τής επιστημονικής κοινότητας που ίσως τον βοηθήσουν να λύσει τον φόνο τής μητέρας του. Κανείς δεν έχει πιστεύσει την περιγραφή του για το έγκλημα - μία σφαίρα φωτός με πρόσωπο άνδρα εισέβαλε στο σπίτι το βράδυ - και ο Άλλεν νιώθει την ορμή να βρει τις βάσεις όσων είπε και να διαλευκάνει την υπόθεση και το όνομα του πατέρα του. Δεκατέσσερα χρόνια μετά τον θάνατο τής μητέρας του ένας μοριακός επιταχυντής παθαίνει βλάβη κατά την διάρκεια δημόσιας αποκάλυψής του, λούζοντας το κέντρο τής πόλης με μία χωρίς προηγούμενο μορφή ραδιενέργειας που προκαλεί μία ισχυρή καταιγίδα. Ο Άλλεν χτυπάται από μία αστραπή τής θύελλας και λούζεται με χημικά τού εργαστηρίου του. Όταν ξυπνήσει μετά από ένα εννιάμηνο κώμα, ανακαλύπτει την ικανότητά του να κινείται με υπεράνθρωπες ταχύτητες. Ο Δρ. Χάρρισων Γουέλς(υποδύεται ο Τομ Καβαναχ), ο κακόφημος πλέον σχεδιαστής τού αποτυχόντος μοριακού επιταχυντή, περιγράφει την μοναδική φύση τού Μπάρρυ ως "μετανθρώπινη"· Ο Άλλεν σύντομα ανακαλύπτει ότι δεν είναι ο μόνος που άλλαξε από την ραδιενέργεια. Ο Άλλεν ορκίζεται να προστατεύσει την Πόλη Σέντραλ από την κλιμακούμενη βία των μετανθρώπινων εγκληματιών. Βοήθεια θα δεχθεί από τους λίγους κοντινούς φίλους του και συνεργάτες, που διαφυλάττουν τα μυστικά του.[3]
↑ Levin, Gary (11 Ιανουαρίου 2015). «CW renews eight dramas for new seasons». USA Today. Ανακτήθηκε στις 11 Ιανουαρίου 2015.
↑ Abrams, Natalie (24 Ιουνίου 2015). «'CW announces fall premiere dates for Flash, Vampire Diaries and more». Entertainment Weekly. Ανακτήθηκε στις 24 Ιουνίου 2015.